Grav Musikkorps

Grav Musikkorps er et musikkorps i Bærum som ble stiftet i 1927. Grav Musikkorps har janitsjarbesetning dvs. både treblåserinstrumenter (fløyte, klarinett, saksofon) og messing (kornett/trompet, horn, baryton, trombone og tuba).   

 Historie 
Grav skoles guttemusikkorps holdt sensommeren 1927 en fest i Birkelunden på Stabekk, og overskuddet, kr. 250,00 gikk til start av et ungdomskorps på Grav. Den 19. september samme år ble Grav Ungdomskorps stiftet. Det var 16 medlemmer av guttemusikkorpset som tok initiativet til starten. Fanejunker Håkon Larsen ble ansatt som dirigent og fortsatte til 1930. Henry Sørlie var dirigent i perioden 1930–1951, og fra høsten 1951 var Willy Mittelbach dirigent.

Etter det første året ble medlemmene enige om å velge et styre, og samtidig få noen eldre, musikk-interesserte med til å hjelpe korpset framover. August H. Brenne ble formann og fortsatte fram til 1938. Ellers besto styret av: Einar Tomassen og Henry Sørlie. I 1928 meldte korpset seg inn i Bærum Krets, og dermed også i Landsforbundet. Korpset har tatt del i alle krets- og Landsstevner. I 1946 ble navnet endret til Grav Musikkorps.

Korpset har (per 2025) utnevnt tre æresmedlemmer i korpset: August H. Brenne, Henry Sørlie og Bjarne Borgersen. Grav Musikkorps spilte hvert år på 1. og 17. mai i Oslo, og spilte også på store løpsdager på Øvrevoll Galoppbane.

Janitsjarkorpset gikk i dvale i 1990-årene og levde videre gjennom Grav Storband, frem til korpset startet opp igjen i mars 2011. Per juni 2025 har korpset rundt 35 korpsmusikanter. 

 Se også 

 Grav Skolekorps

Eksterne lenker
 Grav Musikkorps på Facebook

Kategori:Norske musikkorps
Kategori:Etableringer i 1927
Kategori:Kultur i Bærum